open-index/open-wikipedia-markdown huggingface dataset:
Βασιλικός Θεσπρωτίας

*Για συνώνυμο οικισμό στην Ελλάδα δείτε το λήμμα: [[Βασιλικός Ζακύνθου]]* 

Ο **Βασιλικός** είναι ημιορεινός οικισμός στην περιφερειακή ενότητα Θεσπρωτίας σε υψόμετρο 319 μέτρα, ο οποίος βρίσκεται 13 χλμ. ΝΑ. από την Ηγουμενίτσα. Ως οικισμός αναφέρεται επίσημα για πρώτη φορά το 1970 στο ΦΕΚ 247Α - 20/11/1970 να προσαρτάται στην τότε κοινότητα Αγίας Μαρίνης. Σύμφωνα με την τελευταία διοικητική διαίρεση (σχέδιο Καλλικράτης) μαζί με την Αγία Μαρίνα και τους Μύλους αποτελούν τη δημοτική κοινότητα Αγίας Μαρίνης, της δημοτικής ενότητας της Ηγουμενίτσας. Σύμφωνα με την απογραφή του 2011, ο πληθυσμός του αριθμούσε 183 κατοίκους. Στον οικισμό λειτουργεί από το 2016 δημοτική βιβλιοθήκη.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ηγουμενίτσας
Καλοδίκι Θεσπρωτίας

*Για συνώνυμους οικισμούς στην Ελλάδα δείτε το λήμμα: [[Πυργί (αποσαφήνιση)]]*

Το **Καλοδίκι** είναι πεδινό χωριό της περιφερειακής ενότητας Θεσπρωτίας.

## Γεωγραφία - Ιστορία
Το Καλοδίκι βρίσκεται στα νότια όρια με την περιφερειακή ενότητα Πρέβεζας, σε απόσταση 31 χλμ. ΝΑ. από την Ηγουμενίτσα και 13,5 χλμ. ΒΑ. (μέσω Αγίας Κυριακής) από την Πάργα, ενώ δίπλα και νότια του χωριού περνά η ΕΟ Πρέβεζας - Ηγουμενίτσας. Είναι κτισμένο βόρεια της λίμνης - έλους Καλοδικίου, ανάμεσα στο Πυργί (ΝΔ.), Μαργαρίτι (Β.-ΒΔ.), Μόρφιo (ΝΑ.). Ως οικισμός αναφέρεται επίσημα το 1981 να απογράφεται στην τότε κοινότητα Μαργαριτίου. Σύμφωνα με το Πρόγραμμα «Καλλικράτης» μαζί με το Μαργαρίτι και το Παλαιόκαστρο αποτελούν την τοπική κοινότητα Μαργαριτίου που ανήκει στη δημοτική ενότητα Μαργαριτίου του δήμου Ηγουμενίτσας και σύμφωνα με την απογραφή 2011 έχει πληθυσμό 18 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ηγουμενίτσας
Μάντρα

[μικρογραφία| Η συλλαβή ''[Ωμ (ιερή συλλαβή)|Ωμ* θεωρείται μάντρα από μόνη της στη σχολή Βεντάντα του [[Ινδουισμός|Ινδουισμού]]. ]]
[[Αρχείο:Mantras_caved_into_rock_in_Tibet.jpg|μικρογραφία| Στο [[Θιβέτ]], πολλοί [[Βουδισμός|βουδιστές]] χαράζουν μάντρα σε βράχους ως έκφραση διαλογισμού. ]]
Το *'μάντρα*' (αγγλική προφορά  )  είναι μια ιερή έκφραση, ένας μυστηριακός ήχος, μια συλλαβή, λέξη, συνδυασμός [[Φώνημα|φωνημάτων]], ή ομάδα λέξεων στα [[Σανσκριτική γλώσσα|σανσκριτικά]], που θεωρείται από τους πιστούς πως έχει ψυχολογικές ή/και πνευματικές δυνάμεις.  Ορισμένα μάντρα έχουν συντακτική δομή και κυριολεκτικό νόημα, ενώ άλλα όχι.  

Τα πρώτα μάντρα συντέθηκαν στα Βεδικά Σανσκριτικά στην Ινδία και είναι τουλάχιστον 3000 ετών. Τα Μάντρα τώρα υπάρχουν σε διάφορες σχολές [[Ινδουισμός|Ινδουισμού]], [[Βουδισμός|Βουδισμού]], [[Τζαϊνισμός|Τζαϊνισμού]] και [[Σιχισμός|Σιχισμού]].  Στην ιαπωνική παράδοση Σινγκόν, η λέξη *Σινγκόν* σημαίνει μάντρα. Παρόμοιοι ύμνοι, αντίφωνα, άσματα, συνθέσεις, και έννοιες συναντώνται στον [[Ζωροαστρισμός|Ζωροαστρισμό]], τον [[Ταοϊσμός|Ταοϊσμό]], τον Χριστιανισμό, και αλλού. 

Η χρήση, η δομή, η λειτουργία, η σημασία και οι τύποι των μάντρα ποικίλλουν ανάλογα με τη σχολή και φιλοσοφία του Ινδουισμού και του Βουδισμού. Τα μάντρα εξυπηρετούν έναν κεντρικό ρόλο στον ταντρισμό.  Σε αυτή τη σχολή, τα μάντρα θεωρούνται ιερή φόρμουλα και βαθιά προσωπική τελετουργία, αποτελεσματική μόνο μετά τη μύηση. Σε άλλες σχολές Ινδουισμού, Βουδισμού, Τζαϊνισμού ή Σιχισμού, η μύηση δεν είναι προϋπόθεση.  

Υπάρχουν πολλές μορφές μάντρα, όπως το *ṛc* (για παράδειγμα, στίχοι από τη Ριγκβέντα) και το *σάμαν'' (όπως μουσικά άσματα από τη Σαμαβέντα).  Είναι συνήθως μελωδικά, με μέτρα που υπάγονται σε μαθηματικές αναλογίες, και πιστεύεται πως αντηχούν μυστηριακές ιδιότητες. Στην απλούστερη μορφή του, η λέξη Ωμ χρησιμεύει ως μάντρα. Σε πιο εξελιγμένες μορφές, τα μάντρα είναι μελωδικές φράσεις με πνευματικές ερμηνείες όπως η ανθρώπινη λαχτάρα για την αλήθεια, την πραγματικότητα, το φως, την αθανασία, την ειρήνη, την αγάπη, τη γνώση και τη δράση.  Μερικά μάντρα χωρίς κυριολεκτική έννοια είναι εμψυχωτικά και έχουν νόημα από πνευματική άποψη. 

## Παραπομπές


Κατηγορία:Διαλογισμός
Στέφανος Μουαγκιέ

Ο **Στέφανος Μουαγκιέ** (Αθήνα, 25 Απριλίου 1985) είναι Έλληνας ηθοποιός.

## Βιογραφικό
Γεννήθηκε το 1985 στην Αθήνα, όπου και μεγάλωσε, ενώ έλκει την καταγωγή του από την Ουγκάντα. Όταν τελείωσε το σχολείο, σπούδασε δημοσιογραφία, ενώ παράλληλα ξεκίνησε να ασχολείται ερασιτεχνικά με το θέατρο. Από το 2007 ξεκίνησε να λαμβάνει μέρος σε θεατρικές παραστάσεις ως επαγγελματίας ενώ παρουσίαζε εκπομπές στο ραδιόφωνο.

Το 2008, ανέλαβε τον ρόλο του Άμπντελ στο πρωταγωνιστικό καστ της νεανικής σειράς «Γ4», για τον οποίο ήταν υποψήφιος στα τηλεοπτικά βραβεία του Έθνους το 2009. Ακολούθησε μία έκτακτη εμφάνιση στην κωμική σειρά «Η πολυκατοικία» το 2011. Από το 2011 μέχρι το 2013 ερμήνευσε τον ρόλο του Σιμόν Ελένκο στην καθημερινή σειρά του Mega Channel, «Κλεμμένα όνειρα». Από το 2018 μέχρι το 2020 είχε τον ρόλο του Μαμαντού στην κωμική σειρά «Πέτα τη φριτέζα» συμπρωταγωνιστώντας μαζί με τον Γιάννη Μπέζο, τον Γεράσιμο Σκιαδαρέση, την Τζένη Μπότση και άλλους.

Στον κινηματογράφο έκανε την πρώτη του εμφάνιση το 2011 υποδυόμενος ένα γιατρό στην κωμωδία «Απ' τα κόκκαλα βγαλμένα». Ακολούθησε η ταινία «Vacant» το 2013 και οι παραγωγές μικρού μήκους «Not Medea» και «History Zero» το 2014. Το 2016, ακολούθησε η ταινία «Πλατεία Αμερικής», ενώ το 2017 το «Do It Yourself».

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες αφρικανικής καταγωγής
Διαδηλώσεις του Χονγκ Κονγκ (2014)

μικρογραφία|Ειρηνικοί διαδηλωτές την νύχτα σε κατάληψη του κέντρου του Χονγκ Κονγκ.
Στο Χονγκ Κονγκ, από τις 26 Σεπτεμβρίου έως τις 15 Δεκεμβρίου 2014, σημειώθηκε σειρά καθιστικών διαμαρτυριών, συχνά αποκαλούμενες «**Umbrella Revolution»** (Επανάσταση της Ομπρέλας, 雨傘革命), ενώ μερικές φορές και **Κίνημα της Ομπρέλας** (雨傘運動) ή **Κίνημα Κατάληψης** (佔領行動).  

Οι διαδηλώσεις ξεκίνησαν μετά την υιοθέτηση απόφασης από τη Διαρκή Επιτροπή του Εθνικού Λαϊκού Συνεδρίου (NPCSC) σχετικά με τις προτεινόμενες μεταρρυθμίσεις στο εκλογικό σύστημα του Χονγκ Κονγκ. Η απόφαση θεωρήθηκε από το κοινό ως πολύ περιοριστική και ισοδύναμη του προσταδίου ελέγχου των υποψήφιων Διοικητών του Χονγκ Κονγκ από το Κινεζικό Κομμουνιστικό Κόμμα (ΚΚΚ). 

Οι φοιτητές έκαναν απεργία κατά της απόφασης του NPCSC που ξεκίνησε στις 22 Σεπτεμβρίου 2014 και η Ομοσπονδία Φοιτητών και Ακαδημαϊκών του Χονγκ Κονγκ ξεκίνησε τη διαμαρτυρία έξω από την έδρα της κυβέρνησης στις 26 Σεπτεμβρίου 2014. Στις 28 Σεπτεμβρίου, τα γεγονότα κλιμακώθηκαν γρήγορα. Το Κίνημα Κατάληψης του Κέντρου με Αγάπη και Ειρήνη ανακοίνωσε την έναρξη της εκστρατείας πολιτικής ανυπακοής τους. Φοιτητές και άλλοι πολίτες διαδήλωσαν έξω από την έδρα της κυβέρνησης, και μερικοί άρχισαν να καταλαμβάνουν αρκετούς μεγάλους δρόμους της πόλης. Οι διαδηλωτές μπλόκαραν τις λεωφόρους που συνδέουν τον ανατολικό με τον δυτικό τομέα της πόλης στο βόρειο τμήμα της Νήσου του Χονγκ Κονγκ κοντά στο Ναυαρχείο. Οι αστυνομικές πρακτικές - συμπεριλαμβανομένης της χρήσης δακρυγόνων - σε συνδυασμό με τις επιθέσεις της Τριάδας στους διαδηλωτές οδήγησαν περισσότερους πολίτες να συμμετάσχουν στις διαδηλώσεις και να καταλάβουν τον Κόλπο Causeway και το Μονγκ Κοκ.   Ο αριθμός των διαδηλωτών άγγιξε τους 100.000, εξουδετερώνοντας την αστυνομία και προκαλώντας, έτσι, σφάλματα στην προσπάθεια καταστολής τους.   

Κυβερνητικοί αξιωματούχοι στο Χονγκ Κονγκ και στο Πεκίνο καταδίκασαν την κατάληψη ως «παράνομη» και ως «παραβίαση του κράτους δικαίου» και τα κινεζικά κρατικά μέσα ενημέρωσης και αξιωματούχοι της Κίνας ισχυρίστηκαν επανειλημμένα ότι η Δύση είχε διαδραματίσει «υποκινητικό» ρόλο στις διαμαρτυρίες, προειδοποιώντας για «θανάτους, τραυματισμούς και άλλες σοβαρές συνέπειες». Οι διαμαρτυρίες προκάλεσαν ρήγματα στην κοινωνία του Χονγκ Κονγκ και ξεσήκωσαν τη νεολαία - ένα τμήμα της κοινωνίας που μέχρι πρότινος απείχε από τα πολιτικά - με αποτέλεσμα να στραφεί στον πολιτικό ακτιβισμό και την αυξημένη ευαισθητοποίηση για τα πολιτικά δικαιώματα και τα καθήκοντά της. Όχι μόνο εκτυλίχθηκαν σκηνές βίας σε χώρους της κατάληψης και μορφές εμπρηστικού λόγου σε κοινωνικά μέσα ενημέρωσης, αλλά ακόμη και μέλη της ίδιας οικογένειας βρέθηκαν σε διαφορετικές πλευρές της σύγκρουσης.

## Παραπομπές

Κατηγορία:Χονγκ Κονγκ
Κατηγορία:Διαδηλώσεις και διαμαρτυρίες στην Κίνα
Βουδισμός στην Ιαπωνία

Ο **Βουδισμός στην Ιαπωνία** δεν έχει σταματήσει να ασκείται από την επίσημη εισαγωγή του το 552 μ.Χ., σύμφωνα με το *Nihon Shoki* (Τα Χρονικά της Ιαπωνίας), από βουδιστές μοναχούς της κορεατικής Baekje.  Ο Βουδισμός έχει επηρεάσει σημαντικά την ανάπτυξη της ιαπωνικής κοινωνίας και παραμένει μια κομβική πτυχή του πολιτισμού αυτού μέχρι σήμερα. 

Στη σύγχρονη εποχή, οι δημοφιλείς σχολές του Βουδισμού στην Ιαπωνία είναι ο Βουδισμός της Καθαρής Γης, ο Βουδισμός του Νικιρέν, ο Βουδισμός Σινγκόν και το Ζεν. Το 2008, περίπου το 34% των Ιάπωνων αυτοπροσδιορίζονταν ως Βουδιστές, ενώ ο αριθμός τους αυξάνεται από τη δεκαετία του '80, όσον αφορά την ένταξή τους στην οργανωμένη θρησκεία. Ωστόσο, από την άποψη της πρακτικής, το 75% ασκεί κάποια μορφή βουδισμού (σε σύγκριση με το 90% που ασκεί τον Σιντοϊσμό, επομένως οι περισσότεροι Ιάπωνες ασκούν και τις δύο θρησκείες σε κάποιον βαθμό (Σίνμπουτσου-σούγκο). Περίπου το 60% των Ιάπωνων έχουν μπούτσουνταν (βουδιστικό ιερό) στα σπίτια τους. 

## Ιστορία του Ιαπωνικού Βουδισμού
### Άφιξη του βουδισμού στην Κίνα κατά μήκος του Δρόμου του Μεταξιού
μικρογραφία|Μεγάλος Βούδας στο Τοντάι-τζι ιερό στη Νάρα
Η άφιξη του βουδισμού στην Κίνα είναι τελικά συνέπεια των πρώτων επαφών μεταξύ Κίνας και Κεντρικής Ασίας, όπου ο Βουδισμός είχε εξαπλωθεί από την Ινδική υποήπειρο. Αυτές οι επαφές συνέβησαν με το άνοιγμα του Δρόμου του Μεταξιού τον 2ο αιώνα π.Χ., ακολουθώντας τα ταξίδια του Ζανγκ Τσιάν μεταξύ 138 και 126 π.Χ. Οι επαφές αυτές κορυφώθηκαν με την επίσημη εισαγωγή του Βουδισμού στην Κίνα το 67 μ.Χ. Οι ιστορικοί γενικά συμφωνούν ότι μέχρι τα μέσα του 1ου αιώνα, η θρησκεία είχε διεισδύσει σε περιοχές βόρεια του ποταμού Χουάι στην Κίνα. 

### Περίοδος Κοφούν (250 έως 538)
μικρογραφία|267x267εσ| Νταϊμπάτσου, Καμακούρα.
Σύμφωνα με το *βιβλίο του Λιανγκ*, το οποίο γράφτηκε το 635, πέντε βουδιστές μοναχοί από τη Γανδάρα ταξίδεψαν στην Ιαπωνία το 467. Εκείνη την εποχή, αναφέρονταν στην Ιαπωνία ως Φουσάνγκ, το όνομα μιας μυθολογικής χώρας στο ανατολικό άκρο πέρα από τη θάλασσα:  


## Εικόνες

Αρχείο:Big buddha (4180724031).jpg|Ριοζέν Κάννον μποντισάττβα, Κιότο
Αρχείο:Ryozen Kannon Buddha overlooking Kyoto.jpg|Άγαλμα μποντισάτβα Κάννον στο Κιότο
Αρχείο:JP-kamakura-kannon-amida-hall.jpg|Βουδιστικός ναός στην Καμακούρα
Αρχείο:ABHI8636.jpg|Ριοζέν Κάννον μποντισάττβα, Κιότο
Αρχείο:Amida Buddha of Konrenji Temple in Nishio city, Aichi pref Japan(3914321403).jpg|Αμιντά Βούδας
Αρχείο:Sanmon Gate of Bodai-ji Temple at Mount Osore.jpg|Βοντάι-τζι βουδιστικός ναός στο βουνό Οσόρε
Αρχείο:Jizo Statue at the Nihonji temple complex.jpg|Άγαλμα Τζίζο (μποντισάττβα) στο ναό Νιχόν-τζι
Αρχείο:Jizo-osorezan-jpatokal.jpg|Τζίζο μποντισάτβα


## Σημειώσεις


## Παραπομπές


Κατηγορία:Λήμματα που περιέχουν κείμενο στα ιαπωνικά
Κατηγορία:Βουδισμός στην Ιαπωνία
Κατηγορία:Κοινωνία της Ιαπωνίας
Τάντρα

μικρογραφία| Ταντρική τέχνη (από πάνω αριστερά, δεξιόστροφα): Μια ινδική ταντρική θεότητα, βουδιστική ταντρική θεότητα, ταντρική ζωγραφική Τζάιν, τσάκρα Κουνταλίνι, μια γιάντρα και ο Σαϊτσό του 11ου αιώνα - ιδρυτής της παράδοσης του ταντρισμού τεντάι
O **Ταντρισμός** (  ? Σανσκριτική : तन्त्र, κυριολεκτικά "αργαλειός, υφαντό, σύστημα") υποδηλώνει τις εσωτερικές παραδόσεις του ινδουισμού και του βουδισμού που αναπτύχθηκαν πιθανότατα στα μέσα της 1ης χιλιετίας μ.Χ. Ο όρος *τάντρα*, στις ινδικές παραδόσεις, σημαίνει επίσης οποιοδήποτε συστηματικό ευρέως εφαρμόσιμο "κείμενο, θεωρία, σύστημα, μέθοδο, όργανο, τεχνική ή πρακτική".  

Ξεκινώντας από τους πρώτους αιώνες της κοινώς χρονολογούμενης εποχής, προέκυψαν νέα τάντρα που επικεντρώνονταν στον Βισνού, τον Σίβα και τον Σακτί. Στον Βουδισμό, η παράδοση Βατζραγιάνα είναι γνωστή για τις εκτεταμένες ταντρικές ιδέες και πρακτικές της.  Οι ταντρικές παραδόσεις του ινδουισμού και του βουδισμού έχουν επηρεάσει άλλες ανατολικές θρησκευτικές παραδόσεις όπως ο Τζαϊνισμός, η παράδοση Μπον του Θιβέτ, ο Ταοϊσμός και η ιαπωνική παράδοση του Σιντοϊσμού. 

Ορισμένες μορφές μη βεδικής λατρείας, όπως η Πούτζα, θεωρούνται ταντρικές στη σύλληψη και τα τελετουργικά τους. Οι ναοί του ινδουισμού σε γενικές γραμμές είναι διακοσμημένοι με ταντρική εικονογράφηση.  Τα ινδικά κείμενα που περιγράφουν αυτά τα θέματα ονομάζονται Τάντρα, Άγκαμα ή Σάμχιτα.  Η βουδιστική λογοτεχνία του ταντρισμού έχει επηρεάσει τα θιβετιανά έργα τέχνης, τους ιστορικούς ναούς της Ινδίας και τις απεικονίσεις στη Νοτιοανατολική Ασία.   

## Ετυμολογία
*Τάντρα* κυριολεκτικά σημαίνει "αργαλειός, στημόνι, ύφανση".   

Η σημασία της λέξης *τάντρα* που αφορά μια εσωτερική πρακτική ή έναν θρησκευτικό τελετουργισμό είναι μια ευρωπαϊκή αποικιοκρατική επινόηση.   Ο όρος βασίζεται στη μεταφορά της ύφανσης, δηλώνει ο Ron Barrett, όπου η σανσκριτική ρίζας *ταν* σημαίνει "περιτύλιξη των νημάτων σε έναν αργαλειό". Υπονοεί τη "συνένωση των παραδόσεων και των διδασκαλιών ως νημάτων" σε ένα κείμενο, μια τεχνική ή μια πρακτική.  

Ο όρος εμφανίζεται στους ύμνους της *Ριγκβέντα* όπως στο 10.71, με την έννοια του "στημονιού (ύφανση)".  Συναντάται επίσης σε πολλά άλλα κείμενα της βεδικής εποχής, όπως στο τμήμα 7.10.42 του *Αθαρβαβέδα,* καθώς και σε πολλές *βραχμάνες* (βραχμανικά κείμενα).  Σε αυτά, καθώς και σε μεταβέδικα κείμενα, η έννοια του *Τάντρα* είναι αυτή ενός "βασικού ή ουσιαστικού μέρους, κύριου σημείου, προτύπου, πλαισίου, χαρακτηριστικού". Στα κείμενα Σμρίτι και τα έπη του Ινδουισμού (και του Τζαϊνισμού), ο όρος σημαίνει «δόγμα, κανόνας, θεωρία, μέθοδος, τεχνική ή κεφάλαιο» και η λέξη εμφανίζεται τόσο ως ξεχωριστή λέξη όσο και ως κοινή κατάληξη, όπως *άτμα-τάντρα* που σημαίνει το «δόγμα ή τη θεωρία του Άτμαν (ψυχή, εαυτός)».

## Παραπομπές


Κατηγορία:Ινδουισμός
Κατηγορία:Βουδισμός
Αντιβάσι

[δεξιά|μικρογραφία| Γυναίκες στην περιοχή Ουμάρια, στη [Μαντία Πραντές της Ινδίας ]]
**Αντιβάσι** είναι ο συλλογικός όρος που χρησιμοποιείται για τις φυλές της Ινδικής Υποηπείρου, οι οποίες θεωρούνται αυτόχθονες σε μέρη (για παράδειγμα, σε δάση) στην Ινδία, όπου ζουν, είτε ως τροφοσυλλέκτες είτε ως νομαδικές κοινότητες. Ο όρος χρησιμοποιείται επίσης για τις εθνοτικές μειονότητες, όπως οι Τσακμάς του Μπαγκλαντές, οι Θάρους του Νεπάλ και οι Μπιλ του Πακιστάν. 

Περιλαμβάνουν σημαντικό μέρος του μειονοτικού πληθυσμού της Ινδίας και του Νεπάλ, καθώς και μία μειονοτική ομάδα στη Σρι Λάνκα που ονομάζεται Βέντα, αποτελώντας το 8,6% του πληθυσμού της Ινδίας, που ισοδυναμεί με 104 εκατομμύρια ανθρώπους, σύμφωνα με την απογραφή του 2011, καθώς επίσης και μεγάλο ποσοστό του πληθυσμού του Νεπάλ. Οι κοινωνίες των Αντιβάσι είναι ιδιαίτερα επιφανείς στις περιοχές Άντρα Πραντές, Τσατίσγκαρ, Γκουτζαράτ, Τζαρκάντ, Μαντία Πραντές, Μαχαράστρα, Οντίσα, Δυτική Βεγγάλη, Βορειοανατολική Ινδία, και στα νησιά Ανταμάν και Νικομπάρ .

Αν και θεωρούνταν οι πρώτοι κάτοικοι της Ινδίας, οι σημερινοί Αντιβάσι σχηματίστηκαν μετά την πτώση του πολιτισμού της κοιλάδας του Ινδού, για να περιλάβουν ανθρώπους με διαφορετικές καταγωγές, όπως κυνηγούς-τροφοσυλλέκτες, λαούς της κοιλάδας του Ινδού, IΙνδο-Άριους πληθυσμούς, Αυστροασιάτες, και ομιλητές θιβετο-βιρμανικής.   Οι φυλετικές γλώσσες μπορούν να κατηγοριοποιηθούν σε πέντε γλωσσικές ομάδες, δηλαδή την: Ανταμανσιανή, την αυστροασιατική, τη δραβιδική, την ινδοάρια, τη σινοθιβετική, και την κρα-ντάι.

## Ορισμός και ετυμολογία
[μικρογραφία|255x255εσ| Γυναίκα της φυλής Μπάνι φορώντας παραδοσιακή ενδυμασία από τη [Γκουτζαράτ ]]
*Αντιβάσι* είναι ο συλλογικός όρος για τις Καταγεγραμμένες φυλές της Ινδίας, οι οποίες θεωρούνται ως οι αυτόχθονες λαοί της Ινδίας, προγενέσετερες των Δραβιδών και των Ινδοαρίων. Ο όρος παραπέμπει σε "καθεμιά από τις διάφορες εθνοτικές ομάδες που θεωρούνται ως αρχικοί κάτοικοι της ινδικής υποηπείρου".

Πρόκειται για μια σύγχρονη σανσκριτική λέξη ειδικά σχεδιασμένη από πολιτικούς ακτιβιστές της δεκαετίας του 1930 για τον σκοπό αυτόν και αναγνωρίστηκε από το Ανώτατο Δικαστήριο της Ινδίας. Στα χίντι, *Αντιβάσι* σημαίνει «αυτόχθονες κάτοικοι» από το *άντι* (αρχή, καταγωγή) και το *βάσιν* (κάτοικος, λέξη η οποία προέρχεται με τη σειρά της από το *βας*, που σημαίνει «κατοικώ»), οπότε κυριολεκτικά σημαίνει«πρώτος κάτοικος».

## Παραπομπές


Κατηγορία:Πληθυσμιακές ομάδες στη Νότια Ασία
Κατηγορία:Πληθυσμιακές ομάδες στην Ινδία
Κατηγορία:Κοινωνικές ομάδες της Ινδίας
Σιβάτζι

**Ο Σιβάτζι Μπονσλ ο Πρώτος** (περ. 1627/1630 - 3 Απριλίου 1680) ήταν ένας Ινδός βασιλιάς-πολεμιστής και μέλος της φυλής Μπονσλ Μάραθα. Ο Σιβάτζι απέσπασε ένα εγκλάβιο από το φτωχό σουλτανάτο Αντιλσάχι της Μπιτζαπούρ, γεγονός που σηματοδότησε τη γένεση της Αυτοκρατορίας των Μαράτα. Το 1674 στέφθηκε επισήμως ως ο *[[χατραπάτης]]* (αυτοκράτορας) του βασιλείου του στο Ραϊγκάντ. 

Κατά τη διάρκεια της ζωής του, ο Σιβάτζι ενεπλάκη τόσο σε συμμαχίες όσο και σε εχθροπραξίες με τη Μογγολική αυτοκρατορία της Ινδίας, το σουλτανάτο του Γκολκόντα και το σουλτανάτο της Μπιτζαπούρ, καθώς και με τις ευρωπαϊκές αποικιακές δυνάμεις. Οι στρατιωτικές δυνάμεις του Σιβάτζι διεύρυναν τη σφαίρα επιρροής των Μαράτα, καταλαμβάνοντας υπάρχοντα και χτίζοντας νέα οχυρά, καθώς και χάρη στη συγκρότηση του ναυτικού των Μαράτα. Ο Σιβάτζι καθιέρωσε ένα ικανό και προοδευτικό πολιτικό καθεστώς, με καλά δομημένους διοικητικούς θεσμούς. Αναβίωσε τις αρχαίες ινδικές πολιτικές παραδόσεις και δικαστικές συμβάσεις και προώθησε τη χρήση της γλώσσας μαράτι και των σανσκριτικών, αντί των περσικών, σε κρατικούς θεσμούς όπως το δικαστήριο και η διοίκηση. 

Η δράση του Σιβάτζι ποικίλλει ανάλογα με τον παρατηρητή και την ιστορική στιγμή της εκάστοτε καταγραφής, αλλά πάντως άρχισε να αποκτά αυξημένη σημασία με την εμφάνιση του ινδικού κινήματος ανεξαρτησίας, καθώς πολλοί τον ανέδειξαν σε πρωτο-εθνικιστή και ήρωα των Ινδών. Ιδιαίτερα στη Μαχαράστρα, οι αντιπαραθέσεις σχετικά με την ιστορία και τον ρόλο του έχουν λάβει μεγάλες διαστάσεις, περιλαμβάνοντας μερικές φορές ακόμη και βίαια επεισόδια, καθώς διαφορετικές ομάδες επεδίωξαν να προσδιορίσουν τόσο τον ίδιο τον Σιβάτζι, όσο και την κληρονομιά του. 

## Τα πρώτα χρόνια
Ο Σιβάτζι γεννήθηκε στον λόφο-φρούριο Σιβνέρι, κοντά στην πόλη Τζουνάρ, στην περιοχή της σημερινής Πούνε. Οι μελετητές διαφωνούν σχετικά με την ημερομηνία γέννησής του. Η κυβέρνηση του Μαχαράστρα παραθέτει τη 19η Φεβρουαρίου ως ημέρα γιορτής για τη γέννηση του Σιβάτζι (Σιβάτζι Τζαγιάντι).   Ο Σιβάτζι πήρε το όνομά του από μια τοπική θεότητα, τη θεά Σιβάι. Ο πατέρας του Σιβάτζι, ο Σαχάτζι Μπόνσλε, ήταν στρατηγός των Μαράτα, οποίος υπηρέτησε στα σουλτανάτα Ντεκάν. Μητέρα του ήταν η Τζιτζαμπάι, κόρη του Λακουτζί Τζανταβράο της Σιντκέντ, ενός σαρδάρου συνεργάτη των Μογγόλων, ο οποίος ισχυριζόταν πως προερχόταν από τη βασιλική οικογένεια Γιάνταβ του Ντεβάγκιρι. 
μικρογραφία| Άγαλμα του νεαρού Σιβάτζι με τη μητέρα του Τζιτζαμπάι, που εγκαταστάθηκε στο φρούριο του Σιβνέρι κατά τη δεκαετία του 1960

## Υποσημειώσεις


## Παραπομπές


Κατηγορία:Ινδοί ηγεμόνες
Ρενάτο Μαργκάσα

Ο **Ρενάτο Ζοάο Ινάσιο Μαργκάσα** (*Renato João Inácio Margaça*, (γενν. 17 Ιουλίου 1985) είναι Κύπριος-Πορτογάλος επαγγελματίας ποδοσφαιριστής, ο οποίος αγωνίζεται ως αμυντικός μέσος ή αριστερός πλάγιος αμυντικός για την Ανόρθωση Αμμοχώστου.

## Σταδιοδρομία σε συλλόγους
Η επαγγελματική σταδιοδρομία του Μαργκάσα στην Πορτογαλία, αποτελείται από έξι αγώνες στη Σεγούντα Λίγα με την Αλβέρκα τη σεζόν 2004-05. Στο τέλος της σεζόν ο σύλλογος διαλύθηκε και ο Μαργκάσα συνέχισε τη σταδιοδρομία του στις χαμηλότερες κατηγορίες, με τις Φάτιμα, Τορεένσε και Μάφρα.

Το καλοκαίρι του 2008, μετακινήθηκε στην Α΄ Κατηγορία Κύπρου, όπου παρέμεινε για περισσότερο από μία δεκαετία. Ξεκίνησε στην Δόξα Κατωκοπιάς, υπογράφοντας με την ΑΕΚ Λάρνακας δύο χρόνια αργότερα.

Στις 8 Ιουλίου 2017, έξι χρόνια μετά την άφιξή του, ο 32χρονος Μαργκάσα ανανέωσε το συμβόλαιο του με την Ομόνοια Λευκωσίας μέχρι τον Ιούνιο του 2020.

Για τη σεζόν 2018-19, υπέγραψε με τη Νέα Σαλαμίνα.

Το καλοκαίρι του 2019, υπέγραψε διετές συμβόλαιο με την Ανόρθωση Αμμοχώστου.

## Διεθνής σταδιοδρομία
Σε επίπεδο νέων, ο Μαργκάσα έχει 11 συμμετοχές με τις Εθνικές Πορτογαλίας U18 και U19.

Στις 17 Μαρτίου 2017, αφού του απονεμήθηκε η κυπριακή υπηκοότητα, κλήθηκε στην Εθνική Κύπρου, κάνοντας το ντεμπούτο του πέντε ημέρες αργότερα, σε μία φιλική νίκη με  3-1 επί του Καζακστάν, όπου είχε συμμετοχή στα δύο γκολ.

## Στατιστικά στοιχημάτων
*Μέχρι τις 18 Νοεμβρίου 2019.*

## Διακρίσεις
**Ομόνοια**

* Κύπελλο Κύπρου: 2011-12 
* Σούπερ Καπ Κύπρου: 2012

## Παραπομπές


## Εξωτερικοί σύνδεσμοι
*   
*    
* Στατιστικά κυπριακού πρωταθλήματος στο Eu-Football 
* Προφίλ στο Transfermarkt.com

Κατηγορία:Κύπριοι ποδοσφαιριστές
Κατηγορία:Πορτογάλοι ποδοσφαιριστές
Κατηγορία:Κύπριοι πορτογαλικής καταγωγής
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Πορτογαλίας Κ18
Κατηγορία:Ποδοσφαιριστές Εθνικής Πορτογαλίας Κ19
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές ΦΚ Αλβέρκα
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές ΣΚΟ Τορεένσε
Κατηγορία:Ποδοσφαιριστές Σεγκούντα Ντιβιζάο
Κατηγορία:Ποδοσφαιριστές ΚΝ Φάτιμα
Κατηγορία:Ποδοσφαιριστές Δόξας Κατωκοπιάς
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές ΑΕΚ Λάρνακας
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές Ανόρθωσης
Άμε Νο Ουζούμε

μικρογραφία| Άγαλμα της Ουζούμε
Η **Άμε Νο Ουζούμε νο μικότο** ( 天宇受売命, 天鈿女命) είναι η θεά της αυγής, της αγάπης και της διασκέδασης στον ιαπωνικό σιντοϊσμό και σύζυγος του θεού Οκάμι.

Σχετίζεται με την ιστορία της εκλιπούσας θεάς του ήλιου, Αματεράσου. Είναι επίσης γνωστή ως Ομιγιανόμε-νο-οκάμι, ένα *[[Ινάρι Όκαμι|ινάρι κάμι]]* πιθανώς λόγω της σχέσης της με τον σύζυγό της.

Ο αδελφός της Αματεράσου, ο θεός της καταιγίδας Σουσάνο, είχε καταστρέψει τους ορυζώνες και τον αργαλειό της και δολοφόνησε μια από τις ακόλουθές της λόγω μιας διαμάχης μεταξύ τους. Με τη σειρά της, η Αματεράσου εξοργίστηκε, αποσύρθηκε σε ένα σπήλαιο και έκλεισε την είσοδό του με ένα τεράστιο βράχο. Η εξαφάνισή της όμως είχε σαν συνέπεια να βυθιστεί ο κόσμος στο σκοτάδι και στην απουσία ζωής. Οι υπόλοιποι θεοί έκαναν τα πάντα για να τη δελεάσουν να βγει έξω, απέτυχαν όμως όλοι εκτός από την Ουζούμε.

Η έξυπνη Ουζούμε κοντά στην είσοδο του σπηλαίου άρχισε να χορεύει σκίζοντας τα ρούχα της μπροστά στις άλλες θεότητες, που το θεώρησαν τόσο κωμικό που άρχισαν να γελάνε.

Το γέλιο των θεών για τις γκριμάτσες της προκάλεσε την περιέργεια της Αματεράσου, η οποία μόλις ξεπρόβαλε για λίγο από το σπήλαιο άφησε να φανεί και μια λαμπρή ακτίδα φωτός, το φως της αυγής. Η θεά είδε την ίδια της την αντανάκλαση σε ένα καθρέφτη, που είχε κρεμάσει η Ουζούμε σε ένα δέντρο, κι όταν πλησίασε περισσότερο, οι θεοί την τράβηξαν έξω από το σπήλαιο κι έτσι ξαναγύρισε πίσω στον ουρανό, φωτίζοντας και πάλι τον κόσμο.

Η Ουζούμε εξακολουθεί να λατρεύεται σήμερα ως κάμι στον σιντοϊσμό. Είναι επίσης γνωστή ως Άμε νο Ουζούμε νο Μικότο. Είναι απεικονίζεται στο κιόγκεν ως Οκάμε, μια γυναίκα που γλεντά με τον αισθησιασμό της.

## Παραπομπές


## Εξωτερικοί σύνδεσμοι
* Αματεράσου και Ουζούμε, Θεές της Ιαπωνίας - Goddess Gift
* 

Κατηγορία:Λήμματα που περιέχουν κείμενο στα ιαπωνικά
Κατηγορία:Ιαπωνική μυθολογία
Κατηγορία:Θεότητες της απάτης και της πονηριάς
Σύστημα καστών της Ινδίας

[μικρογραφία| [Μαχάτμα Γκάντι|Ο Γκάντι επισκέπτεται τη Μαντράς (πλέον Τσενάι) το 1933 σε μια περιοδεία σε όλη την Ινδία για τα δικαιώματα των Ντάλιτ ("Ανέγγιχτοι" – ο Γκάντι χρησιμοποιούσε τον όρο Χαριτζάν). Οι ομιλίες του κατά τη διάρκεια αυτών των περιοδειών και τα συγγράμματά του έθιγαν το ζήτημα των διακρίσεων εις βάρος των κατώτερων καστών της Ινδίας. ]]
Το **σύστημα καστών στην Ινδία** αποτελεί την κατ' εξοχήν περίπτωση καστών. Έχει τις ρίζες του στην αρχαία Ινδία και υποβλήθηκε σε διαδοχικές μεταβολές από διάφορες κυρίαρχες ελίτ στη μεσαιωνική, πρώιμη νεωτερική και σύγχρονη Ινδία, ειδικά στη Μογγολική αυτοκρατορία της Ινδίας και στις Βρετανικές Ινδίες.    Είναι σήμερα η βάση του συστήματος εκπαιδευτικών και επαγγελματικών θέσεων στην Ινδία. Το σύστημα καστών αποτελείται από δύο διαφορετικές έννοιες, το *βάρνα* και το *τζάτι*, οι οποίες μπορούν να εκληφθούν ως διαφορετικά επίπεδα ανάλυσης αυτού του συστήματος. 

Το σύστημα καστών, όπως υπάρχει σήμερα, θεωρείται ότι είναι αποτέλεσμα των εξελίξεων κατά την κατάρρευση της εποχής του Μογγόλων και την άνοδο του βρετανικού αποικιακού καθεστώτος στην Ινδία.  Η κατάρρευση της εποχής των Μογγόλων συνέπεσε με την άνοδο στην εξουσία ισχυρών ανδρών οι οποίοι συσχέτιζαν τους εαυτούς τους με βασιλιάδες, ιερείς και ασκητές, εγκρίνοντας έτσι τη βασιλική και πολεμική μορφή του ιδανικού της κάστας, αναδιαμορφώνοντας παράλληλα πολλές φαινομενικά εκτός κάστας κοινωνικές ομάδες σε διαφοροποιημένες κοινότητες καστών. Η βρετανική αποικιοκρατία ανέπτυξε περαιτέρω αυτήν τη διαδικασία, αναδεικνύοντας την άκαμπτη οργάνωση των καστών σε κεντρικό μηχανισμό της διοίκησης. Μεταξύ του 1860 και του 1920, οι Βρετανοί διαχώριζαν τους Ινδούς με κριτήριο την κάστα τους, χορηγώντας διοικητικές θέσεις και ανώτερα αξιώματα μόνο σε χριστιανούς και άτομα που ανήκαν σε συγκεκριμένες κάστες. Οι κοινωνικές αναταραχές κατά τη διάρκεια της δεκαετίας του 1920 οδήγησαν σε αλλαγή αυτής της πολιτικής. Από τότε, η αποικιοκρατική κυβέρνηση άρχισε μια πολιτική διαχωρισμού συνδυασμένου με "θετικές δράσεις" (affirmative action), προορίζοντας ένα ορισμένο ποσοστό κυβερνητικών θέσεων εργασίας για τις κατώτερες κάστες. Το 1948, η αρνητική διάκριση βάσει της κάστας απαγορεύτηκε δια νόμου και κατοχυρώθηκε περαιτέρω στο Ινδικό Σύνταγμα, ωστόσο το σύστημα συνεχίζεται να εφαρμόζεται στην Ινδία με καταστροφικές συνέπειες για την κοινωνία. 

Διακρίσεις βάσει της κάστας έχουν εφαρμοστεί και σε άλλες περιοχές και θρησκείες της ινδικής υποηπείρου, όπως στον βουδισμό του Νεπάλ, τον Χριστιανισμό, το Ισλάμ, τον Ιουδαϊσμό και τον Σιχισμό. Έχει αμφισβητηθεί από πολλά μεταρρυθμιστικά ινδουιστικά κινήματα, από το Ισλάμ, τον Σιχισμό, τον Χριστιανισμό, καθώς επίσης και από τον σύγχρονο ινδικό Βουδισμό.

## Παραπομπές


Κατηγορία:Κοινωνική κατάσταση
Κατηγορία:Κάστα
Κατηγορία:Κοινωνία της Ινδίας
Ανδρέας Καρώ

Ο **Ανδρέας Καρώ** (9 Σεπτεμβρίου 1996) είναι Κύπριος ποδοσφαιριστής, ο οποίος αγωνίζεται ως αμυντικός για την Χερμαστάντ.

## Σταδιοδρομία σε συλλόγους
Ο Καρώ υπήρξε μέλος της ακαδημίας νέων της Νότιγχαμ Φόρεστ και ακολούθως αγωνίστηκε στην ομάδα U21.

Ξεκίνησε την επαγγελματική σταδιοδρομία του με τον Απόλλωνα Λεμεσού. Αγωνίστηκε για 2 σεζόν ως δανεικός στη Νέα Σαλαμίνα (2017-18) και στην Πάφο (2018-19).

Στις 12 Ιουλίου 2019, υπέγραψε συμβόλαιο με την ιταλική Λάτσιο. Μια εβδομάδα αργότερα, δόθηκε με μονοετή δανεισμό στη Σαλερνιτάνα της Σέριε Β.

## Εθνική ομάδα
Ο Καρώ έχει αγωνιστεί με τις Εθνικές Κύπρου Κ17, Κ19 και Κ21. 

Στις 16 Νοεμβρίου 2019, έκανε το ντεμπούτο του με την Εθνική ανδρών Κύπρου σε εκτός έδρας αγώνα για τα προκριματικά του Ευρωπαϊκού Πρωταθλήματος 2020 εναντίον της Σκωτίας, όπου ξεκίνησε στο βασικό σχήμα, όμως αντικαταστάθηκε στο 42ο λεπτό από τον Γρηγόρη Κάστανο, λόγω τραυματισμού. 

## Διακρίσεις

; Απόλλων Λεμεσού 

* Κύπελλο Κύπρου: 2016-17 
* Σούπερ Καπ Κύπρου: 2016 
**Μακάμπι Πετάχ Τίκβα**

* Στέιτ Καπ Ισραήλ: 2023-24

## Παραπομπές


## Εξωτερικοί σύνδεσμοι
*   
* Προφίλ στο Transfermarkt.com 

Κατηγορία:Κύπριοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Κύπρου Κ17
Κατηγορία:Ποδοσφαιριστές Εθνικής Κύπρου Κ19
Κατηγορία:Ποδοσφαιριστές Εθνικής Κύπρου Κ21
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές Πάφου FC
Κατηγορία:Ποδοσφαιριστές ΟΣ Σαλερνιτάνα 1919
Κατηγορία:Ξένοι ποδοσφαιριστές στην Ιταλία
Κατηγορία:Κύπριοι ποδοσφαιριστές στο εξωτερικό
Κατηγορία:Ποδοσφαιριστές Λάτσιο
Κατηγορία:Ποδοσφαιριστές Σέριε Β
Κατηγορία:Ποδοσφαιριστές ΚΣ Μαρίτιμο
Κατηγορία:Ποδοσφαιριστές Πριμέιρα Λίγκα
Κατηγορία:Ξένοι ποδοσφαιριστές στην Πορτογαλία
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Μακάμπι Πετάχ Τίκβα
Κατηγορία:Ποδοσφαιριστές Πρέμιερ Λιγκ Ισραήλ
Κατηγορία:Ξένοι ποδοσφαιριστές στο Ισραήλ
Κατηγορία:Ποδοσφαιριστές Λίγκα 1 (Ρουμανία)
Κατηγορία:Ξένοι ποδοσφαιριστές στη Ρουμανία
Κατάλογος πρωθυπουργών της Παπούα Νέας Γουινέας

Ο **Πρωθυπουργός της Παπούα Νέας Γουινέας** είναι ο αρχηγός κυβέρνησης της χώρας. Στο αξίωμα υπηρετεί ο επικεφαλής του κόμματος ή του συνασπισμού που απολαμβάνει της πλειοψηφίας στο κοινοβούλιο της χώρας.

Από τον Δεκέμβριο του 2011 το αξίωμα αμφισβητήθηκε με τους Πίτερ Ο' Νιλ από το Κόμμα Λαϊκό Εθνικό Κογκρέσο και Σερ Μάικλ Σομάρε  από το Κόμμα Εθνικού Συνασπισμού να ερίζουν και να αξιώνουν τη θέση. Τελικά ο τελευταίος υποστήριξε τον Ο' Νιλ στις 3 Αυγούστου 2012, θέτοντας τέρμα στην συνταγματική κρίση.

## Κατάλογος πρωθυπουργών της Παπούα Νέας Γουινέας (1975–σήμερα)

## Παραπομπές


## Δείτε επίσης
*Γενικός Κυβερνήτης της Παπούα Νέας Γουινέας
Κέντζι Μιζογκούτσι

Ο **Κέντζι Μιζογκούτσι** ήταν Ιάπωνας σκηνοθέτης και σεναριογράφος. 

Το έργο του Μιζογκούτσι είναι γνωστό για τα μονοπλάνα και τη σκηνοθεσία του. Σύμφωνα με τον συγγραφέα Μαρκ Λε Φανού, «Οι ταινίες του έχουν μια εξαιρετική δύναμη και αγνότητα. Ταρακουνούν και μετατοπίζουν τον θεατή με τη δύναμη, τη φινέτσα και τη συμπόνια με την οποία αντιμετωπίζουν τον ανθρώπινο πόνο». 

Η ταινία του *Ουγκέτσου Μονογκατάρι* (1953) έστρεψε πάνω του τη διεθνή προσοχή και εμφανίστηκε στο Top Ten Poll των κριτικών του *Sight & Sound*, το 1962 και το 1972. Άλλες επιτυχημένες ταινίες του περιλαμβάνουν την *Ιστορία του τελευταίου χρυσάνθεμου* (1939), τη *Ζωή της Οχάρου* (1952) και τον *Επιστάτη Σάνσο* (1954). Σήμερα, ο Μιζογκούτσι θεωρείται ένας από τους κορυφαίους κινηματογραφιστές στην ιστορία του κινηματογράφου. 

## Βιογραφία

### Τα πρώτα χρόνια
Ο Μιζογκούτσι γεννήθηκε στο Χόνγκο του Τόκιο, όντας ένα από τα τρία παιδιά της οικογένειας. Ο πατέρας του ήταν ξυλουργός στεγών. Η οικογένειά του ανήκε στη μεσαία τάξη, έως ότου ο πατέρας του στράφηκε στην πώληση αδιάβροχων στους στρατιώτες κατά τη διάρκεια του ρωσο-ιαπωνικού πολέμου, προκειμένου να βγάλει τα προς το ζην. Ο πόλεμος τέλειωσε πολύ γρήγορα, προτού προλάβει να κάνει απόσβεση της επένδυσής του. Οι συνθήκες διαβίωσης της οικογένειας επιδεινώθηκαν δραματικά και έδωσαν τη μεγαλύτερη αδελφή του Κέντζι "για υιοθεσία", στη συνέχεια μετακομίζοντας από το Χόνγκο στην Ασακούσα, κοντά στο θέατρο και τη γειτονιά των οίκων ανοχής. Στην πραγματικότητα, η αδελφή του Σούζουκο, ή Σούζου, πωλήθηκε ως γκέισα - γεγονός που επηρέασε βαθιά την αντίληψη του Μιζογκούτσι για τη ζωή. Μεταξύ αυτού του γεγονότος και της βάναυσης μεταχείρισης του πατέρα του προς τη μητέρα και την αδελφή του, επιδόθηκε σε μια σθεναρή αντίσταση εναντίον του πατέρα του, καθ 'όλη τη διάρκεια της ζωής του.   

### Καριέρα στον κινηματογράφο
Τα πρώτα έργα του Μιζογκούτσι ήταν κυρίως ταινίες που κατατάσσονταν σε κινηματογραφικές υποκατηγορίες, ριμέικ του γερμανικού εξπρεσιονισμού και κινηματογραφικές μεταφορές έργων του Ευγένιου Ο' Νηλ και του Λέοντα Τολστόι. Σε αυτά τα πρώιμα βήματα, ο Μιζογκούτσι εργαζόταν με καταιγιστικό ρυθμό, μερικές φορές τελειώνοντας μια ταινία μέσα σε λίγες μόνο εβδομάδες. Η πλειοψηφία των περίπου εβδομήντα ταινιών που σκηνοθέτησε από τη δεκαετία του 1920 και του 1930 έχουν πλέον χαθεί. 

## Σημειώσεις

## Bιβλιογραφικές Aναφορές

* 
* 
* 
* 

## Εξωτερικοί σύνδεσμοι
*     
* Acquarello: "Kenji Mizoguchi". Strictly Film School 
* Jacoby, Alex: "Kenji Mizoguchi". Senses of Cinema, Great Directors: A Critical Database 
* Ο τάφος του Kenji Mizoguchi 

Κατηγορία:Λήμματα που περιέχουν κείμενο στα ιαπωνικά
Κατηγορία:Ιάπωνες σκηνοθέτες κινηματογράφου
Κυβέρνηση της Ινδίας

Η **Κυβέρνηση της Ινδίας** (ISO: ) συχνά συντομογραφούμενη στα αγγλικά ως **Gol,** είναι η ομοσπονδιακή δημοκρατική κυβέρνηση που δημιουργήθηκε από το Σύνταγμα της Ινδίας ως η νομοθετική, εκτελεστική και δικαστική εξουσία της ομοσπονδίας των είκοσι οχτώ πολιτειών και εννέα ενωμένων περιφερειών μιας συνταγματικής δημοκρατίας. Βρίσκεται στο Νέο Δελχί, την πρωτεύουσα της Ινδίας. 

## Βασική δομή
Δημιουργημένη στο πρότυπο του συστήματος του Westminster για τη διοίκηση του κράτους, η ομοσπονδιακή κυβέρνηση απαρτίζεται κυρίως από το εκτελεστικό, το νομοθετικό και το δικαστικό σώμα, όπου όλες οι δυνάμεις που εκπορεύονται από το Σύνταγμα περιβάλλουν τον πρωθυπουργό, το κοινοβούλιο και το ανώτατο δικαστήριο. Ο Πρόεδρος της Ινδίας είναι ο αρχηγός του κράτους και ο αρχηγός των ινδικών ενόπλων δυνάμεων, ενώ ο εκλεγμένος πρωθυπουργός ενεργεί ως επικεφαλής της εκτελεστικής εξουσίας και είναι υπεύθυνος για τη λειτουργία της ομοσπονδιακής κυβέρνησης. Το κοινοβούλιο είναι διμερές, με τον Οίκο του Λαού να είναι η κάτω βουλή και το Συμβούλιο των Μελών η άνω βουλή. Το δικαστικό σώμα περιλαμβάνει συστηματικά ένα ανώτατο δικαστήριο κορυφής, 24 ανώτατα δικαστήρια και αρκετά πρωτοδικεία, όλα κατώτερα από το ανώτατο δικαστήριο. 

## Νομοθετικό σώμα
[αριστερά|μικρογραφία| Κτίριο του [Ινδικό Κοινοβούλιο|Κοινοβουλίου της Ινδίας.]]
Οι νομοθετικές εξουσίες στην Ινδία ασκούνται από το Κοινοβούλιο, ένα διμερές νομοθετικό σώμα αποτελούμενο από το Συμβούλιο των Μελών και τον Οίκο του Λαού. Από τους δύο οίκους του κοινοβουλίου, το Συμβούλιο των Μελών θεωρείται η άνω βουλή ή το Συμβούλιο των Πολιτειών και αποτελείται από μέλη που ορίζονται από τον πρόεδρο και εκλέγονται από την πολιτεία και τα τοπικά νομοθετικά σώματα. Ο Οίκος του Λαού θεωρείται ως η κάτω βουλή. 

## Εκτελεστική εξουσία
Το εκτελεστικό τμήμα της κυβέρνησης είναι αυτό που έχει την αποκλειστική εξουσία και ευθύνη για την καθημερινή διοίκηση της κρατικής γραφειοκρατικής δομής. Η κατανομή της εξουσίας σε ξεχωριστούς τομείς διακυβέρνησης είναι κεντρική στη δημοκρατική ιδέα της διάκρισης των εξουσιών. 

### Πρόεδρος
Η εκτελεστική εξουσία ασκείται κυρίως από τον Πρόεδρο της Ινδίας, σύμφωνα με το άρθρο 53 παράγραφος 1 του Συντάγματος. Ο πρόεδρος έχει όλες τις συνταγματικές εξουσίες και τις ασκεί άμεσα ή μέσω των αξιωματούχων του σύμφωνα με το προαναφερθέν άρθρο 53 (1). Ο πρόεδρος πρέπει να ενεργεί σύμφωνα με τη βοήθεια και τη συμβουλή που προσφέρονται από τον πρωθυπουργό, ο οποίος ηγείται του υπουργικού συμβουλίου, όπως περιγράφεται στο άρθρο 74 του Συντάγματος της Ινδίας. 

## Παραπομπές


## Εξωτερικοί σύνδεσμοι

* Επίσημη πύλη της ινδικής κυβέρνησης
Κατάλογος πρωθυπουργών της Ινδίας

Ο **[[Πρωθυπουργός της Ινδίας]]** είναι ο επικεφαλής της κυβέρνησης της Ινδίας. Στο κοινοβουλευτικό σύστημα της Ινδίας, το Σύνταγμα ορίζει τον Πρόεδρο αρχηγό κράτους *[[de jure]]*, αλλά οι *[[de facto]]* εκτελεστικές αρμοδιότητές του ανήκουν στον πρωθυπουργό και το Υπουργικό Συμβούλιο. Διοριζόμενος και ορκιζόμενος από τον Πρόεδρο, ο πρωθυπουργός είναι συνήθως ο ηγέτης του κόμματος ή της συμμαχίας που έχει πλειοψηφία στον Οίκο του Λαού, την κάτω βουλή του διμερούς κοινοβουλίου της Ινδίας. 

## Ιστορικό
Από το 1947, η Ινδία είχε 14 πρωθυπουργούς, 15 συμπεριλαμβανομένου του Γκουλζαριλάλ Νάντα, ο οποίος δύο φορές κατέλαβε το αξίωμα. Ο πρώτος ήταν ο Τζαβαχαρλάλ Νεχρού του κόμματος της Ινδικού Εθνικού Κογκρέσου, ο οποίος ορκίστηκε στις 15 Αυγούστου 1947, όταν η Ινδία απέκτησε την ανεξαρτησία της από τη Βρετανική Αυτοκρατορία. Yπηρετώντας μέχρι τον θάνατό του τον Μάιο του 1964, ο Νεχρού παραμένει ο μακροβιότερος πρωθυπουργός της Ινδίας. Τον διαδέχθηκε ο συνάδελφός του Λαλ Μπαχαντούρ Σαστρί, του οποίου η 19μηνη θητεία έληξε επίσης με τον θάνατό του. 

Η Ίντιρα Γκάντι, η κόρη του Νεχρού, διαδέχτηκε τον Σαστρί το 1966 για να γίνει η πρώτη και η μόνη γυναίκα πρωθυπουργός της χώρας μέχρι σήμερα. Έντεκα χρόνια αργότερα, έχασε τη λαϊκή εντολή υπέρ του Κόμματος Τζανάτα, του οποίου ο ηγέτης Μοραρτζί Ντεσάι έγινε ο πρώτος πρωθυπουργός που δεν προερχόταν από το κόμμα του Ινδικού Εθνικού Κογκρέσου. Μετά την παραίτησή του το 1979, ο πρώην αναπληρωτής του, Τσαράν Σινγκ, ανέλαβε προσωρινά τα καθήκοντά του, έως ότου η Ίντιρα Γκάντι ψηφιστεί και πάλι, έξι μήνες αργότερα, πρωθυπουργός της Ινδίας. Η δεύτερη θητεία της ως πρωθυπουργού έληξε πέντε χρόνια αργότερα στις 31 Οκτωβρίου 1984, όταν δολοφονήθηκε από τους σωματοφύλακές της. Ο γιος της Ρατζίβ Γκάντι ορκίστηκε έπειτα ως νέος πρωθυπουργός της Ινδίας, το τρίτο μέλος της οικογένειάς του που έφτασε στο αξίωμα αυτό. Τα μέλη της οικογένειας Νεχρού-Γκάντι έχουν διατελέσει συνολικά πρωθυπουργοί για 37 χρόνια και 303 ημέρες. 

## Κατάλογος πρωθυπουργών

## Παραπομπές
Τίγρη της Βεγγάλης

Η **τίγρη της Βεγγάλης** (διώνυμο: πάνθηρ ο τίγρις) ζει στην ινδική υποήπειρο. Απειλείται από τη λαθροθηρία, την απώλεια οικοτόπων και τον κατακερματισμό του οικοτόπου και το 2011 εκτιμάτο ότι περιλαμβάνει λιγότερες από 2.500 μονάδες. Καμία από τις Περιοχές Διατήρησης των Τίγρεων δεν θεωρείται αρκετά μεγάλη ώστε να υποστηρίζει έναν πληθυσμό περισσότερων από 250 ενήλικων ατόμων. Ο πληθυσμός των τίγρεων στην Ινδία υπολογιζόταν μεταξύ 1.706-1909 άτομα το 2010. Μέχρι το 2018, ο πληθυσμός αυξήθηκε  σε περίπου 2.603-3.346 άτομα. Περίπου 440 τίγρεις εκτιμάται πως ζουν στο Μπαγκλαντές, 163-253  στο Νεπάλ, και 103 στο Μπουτάν.    

Η τίγρη εκτιμάται ότι κατοικεί την ινδική υποήπειρο από την ύστερη Πλειστόκαινο, δηλαδή εδώ και περίπου 12.000 έως 16.500 χρόνια.   

Η τίγρη της Βεγγάλης συγκαταλέγεται ανάμεσα στα μεγαλύτερα άγρια αιλουροειδή που ζουν σήμερα.  Θεωρείται ότι ανήκει στα χαρισματικά μεγάλα θηλαστικά του κόσμου. Είναι το εθνικό ζώο τόσο της Ινδίας όσο και του Μπαγκλαντές. Είναι επίσης γνωστή ως Βασιλική Τίγρη της Βεγγάλης. Η Τίγρη της Βεγγάλης είναι το πιο πολυπληθές είδος ζώου στην Ασία! Ζει στα πυκνά δάση και στα λιβάδια με τα μανγκρόβια δέντρα και στις ζούγκλες στην Ινδία, το Μπαγκλαντές, το Μπουτάν και το Νεπάλ, παρότι σήμερα η τίγρη της Βεγγάλης είναι πολύ μικρότερη απ' ότι στο παρελθόν.

## Γενετική καταγωγή
Η τίγρη της Βεγγάλης χαρακτηρίζεται από τρεις διακριτές θέσεις μιτοχονδριακών νουκλεοτιδίων και 12 μοναδικά μικροδορυφορικά αλληλόμορφα. Το μοτίβο της γενετικής παραλλαγής που συναντάται στην τίγρη της Βεγγάλης ανταποκρίνεται στην υπόθεση ότι έφτασε στην Ινδία περίπου πριν από 12.000 χρόνια. Αυτό συμβαδίζει με την απουσία απολιθωμένης τίγρης στην ινδική υποήπειρο πριν από την ύστερη Πλειστόκαινο και την απουσία τίγρεων από τη Σρι Λάνκα, η οποία διαχωρίστηκε από την υποήπειρο όταν αυξήθηκαν τα επίπεδα της θάλασσας κατά την πρώιμη Ολόκαινο. 

## Χαρακτηριστικά

Η γούνα της τίγρης της Βεγγάλης είναι κίτρινη προς ανοιχτό πορτοκαλί, με ρίγες που κυμαίνονται από σκούρο καφέ έως μαύρο. Η κοιλιά και τα εσωτερικά μέρη των άκρων είναι λευκά και η ουρά είναι πορτοκαλί με μαύρους δακτυλίους. Η λευκή τίγρη είναι μια υποχωρητική μετάλλαξη της τίγρης, η οποία συναντάται κατά καιρούς στην άγρια φύση στην περιοχή του Άσαμ, στη Βεγγάλη, στο Μπιχάρ και ιδιαίτερα στην πρώην πολιτεία Ρέουα της Ινδίας. Ωστόσο, δεν πρέπει να θεωρείται εσφαλμένα πως η λευκή τίγρη παρουσιάζει αλμπινισμό. Στην πραγματικότητα, υπάρχει μόνο μία πλήρως επαληθευμένη περίπτωση αληθινής τίγρης με αλμπινισμό και καμία καταγεγραμμένη περίπτωση μαύρης τίγρης, με την πιθανή εξαίρεση ενός νεκρού δείγματος που εξετάστηκε στην Τσιταγκόνγκ το 1846. 

## Παραπομπές

Κατηγορία:Εθνικά σύμβολα του Μπανγκλαντές
Κατηγορία:Εθνικά σύμβολα της Ινδίας
Κατηγορία:Περιβάλλον της Ινδίας
Κατηγορία:Τίγρη
Καετάνο Ν'Τσάμα

Ο **Καετάνο Ν' Τσάμα** (και **Καετάνο Ιντσάμα**,  Caetano N'Tchama, 23 Ιανουαρίου 1955 - 15 Δεκεμβρίου 2007) ήταν πολιτικός από τη Γουινέα-Μπισσάου. Υπήρξε πρωθυπουργός της αφρικανικής χώρας από τις 19 Φεβρουαρίου του 2000 ως τις 19 Μαρτίου του 2001. Είναι μέλος του Κόμματος για την Κοινωνική Ανανέωση (PRS).

## Σταδιοδρομία
Υπηρέτησε ως υπουργός Εσωτερικών επί πρωθυπουργίας του Φρανσίσκο Φαντούλ από το 1999 ως το 2000. Στην κυβέρνηση εθνικής ενότητας του Φαβτούλ, η οποία ορκίστηκε στις 20 Φεβρουαρίου 1999, ο Ιντσάμα ήταν ένα από τα μέλη που επιλέχθηκε από την στρατιωτική χούντα του Ανσουμάνε Μανέ. Μετά την εκλογή του ηγέτη του PRS Κούμπα Ιαλά ως Προέδρου, ο Ιντσάμα, ο οποίος ήταν ο τρίτος τη τάξη στο PRS και ξάδερφος του Ιαλά, επιλέχθηκε ως πρωθυπουργός σε ψηφοφορία του PRS που έλαβε χώρα στις 24 Ιανουαρίου 2000, με 46 ψήφους υπέρ και έξι κατά. Ο Ιντσάμα μετέβη στο Ντακάρ και στο Παρίσι για λόγους υγείας στα τέλη Σεπτεμβρίου και στις αρχές Οκτωβρίου του 2000. Ήρθε σε ρήξη με τον Φαντούλ, ο οποίος τον κατηγόρησε για διαφθορά, με αποτέλεσμα ο Ιντσάμα να τον απειλήσει με προσφυγή στη δικαιοσύνη.

Τον Μάρτιο του 2001 το PRS διεξήγαγε συνομιλίες με σκοπό την αντικατάσταση του πρωθυπουργού Ιντσάμα. Ο Ιαλά τον απέλυσε από πρωθυπουργό στις 19 Μαρτίου 2001, αναφέροντας ότι μια τέτοια κίνηση ήταν απαραίτητη προκειμένου να αυξηθεί η σταθερότητα και να μειωθεί η πολιτική ένταση. Συνακόλουθα ο Ιντσάμα ανέλαβε επικεφαλής της Εσωτερικής Επιτροπής Ακροάσεων και έπειτα διορίστηκε γενικός εισαγγελέας στις 6 Σεπτεμβρίου 2001.

Απεβίωσε στις 15 Δεκεμβρίου 2007, έπειτα από μακρά ασθένεια.  

## Παραπομπές


Ντσαμα Καετανο
Φαουστίνο Ιμπαλί

Ο **Φαουστίνο Ιμπαλί** (Faustino Fudut Imbali, 1η Μαΐου 1956-)  είναι πολιτικός από τη Γουινέα-Μπισσάου, ο οποίος υπηρέτησε πιο πρόσφατα ως πρωθυπουργός από τις 29 Οκτωβρίου 2019 έως τις 8 Νοεμβρίου της ίδιας χρονιάς. Υπηρέτησε ξανά στην πρωθυπουργία από τις 21 Μαρτίου 2001 ως τις 9 Δεκεμβρίου του ίδιου έτους. Επίσης, διατέλεσε υπουργός Εξωτερικών από το 2012 ως το 2013.

## Καριέρα
Γεννήθηκε στην Ιλοντέ της Πορτογαλικής Γουινέας το 1956. Σπούδασε στο Πανεπιστήμιο του Μπορντό στη Γαλλία, αποφοιτώντας με μεταπτυχιακό τίτλο στην πολιτική κοινωνιολογία και την ανάπτυξη το 1988. Εν συνεχεία εργάστηκε ως ερευνητής στο  Instituto Nacional de Estudos e Pesquisa στην Μπισσάου. Στη διάρκεια του εμφυλίου πολέμου του 1998–1999 ήταν σύμβουλος του πρωθυπουργού Φρανσίσκο Φαντούλ.

### Υποψήφιος στις προεδρικές εκλογές
Ο Ιμπαλί κατήλθε ως ανεξάρτητος υποψήφιος στις προεδρικές εκλογές που έγιναν τον Νοέμβριο του 1999 και ήρθε 3ος, με ποσοστό 8,22% των ψήφων. Έπειτα από τη νίκη του Κούμπα Ιαλά σε εκείνες τις εκλογές, ο Ιμπαλί διορίστηκε αντιπρόεδρος της κυβέρνησης αρμόδιος για την οικονομική και την κοινωνική ανασυγκρότηση στην κυβέρνηση που διορίστηκε στις 19 Φεβρουαρίου 2000, με πρωθυπουργό τον Καετάνο Ιντσάμα. Συνακόλουθα, διορίστηκε υπουργός Εξωτερικών στην κυβέρνηση που σχηματίστηκε στις 25 Ιανουαρίου 2001. 

### Πρώτη πρωθυπουργία
Μετά την απόλυση του Ιντσάμα από τον Ιαλά τον Μάρτιο του 2001, πρωθυπουργός διορίστηκε ο Ιμπαλί, παρά την αντίθετη άποψη της αντιπολίτευσης, η οποία απολάμβανε της πλειοψηφίας στο κοινοβούλιο. Η αντιπολίτευση κατέθεσε πρόταση μομφής σε βάρος του Ιμπαλί και τελικά την απέσυρε υπό όρους. Τον Δεκέμβριο ο Ιμπαλί απολύθηκε από τον Ιαλά.  Ο πρόεδρος Ιαλά κατηγόρησε τον Ιμπαλί ότι έδινε χρήματα σε άλλους σκοπούς, ενώ εκείνα προορίζονταν για τις ένοπλες δυνάμεις (κατηγορία την οποία αρνήθηκε ο Ιμπαλί). Ο Ιαλά τον Απρίλιο του 2002 ζήτησε από τον Ιμπαλί να επιστρέψει τα χρήματα, προειδοποιώντας τον με φυλάκιση σε περίπτωση που δεν θα προέβαινε σε μια τέτοια ενέργεια.

Το 2003 ο Ιμπαλί ίδρυσε το  Κόμμα Μανιφέστο του Λαού (PMP) με το οποίο ήταν υποψήφιος στις προεδρικές εκλογές στις 19 Ιουνίου 2005, όπου έλαβε το 0,52% των ψήφων.

Ο Ιμπαλί, σύμφωνα με αναφορές, ξυλοκοπήθηκε και τέθηκε υπό κράτηση από τις δυνάμεις ασφαλείας στις 5 Ιουνίου 2009 στη διάρκεια βίαιων επεισοδίων με στόχο τους φερόμενους ως σχεδιαστές πραξικοπήματος, ανάμεσα στους οποίους οι Μπασίρο Ντάμπο και Ελντέρ Προένκα.

### Δεύτερη πρωθυπουργία
Ο πρόεδρος Ζοζέ Μάριο Βαζ διόρισε ξανά τον Ιμπαλί στην πρωθυπουργία στις 29 Οκτωβρίου 2019, έπειτα από την απόλυση του Αριστίντες Γκόμες. Ο πρωθυπουργός υπέβαλε την παραίτησή του, έντεκα ημέρες μετά τον διορισμό του, στις 8 Νοεμβρίου 2019, υποκύπτοντας σε πιέσεις της ECOWAS προκειμένου να διεξαχθούν οι προεδρικές εκλογές στις 24 Νοεμβρίου. Οι χώρες της Δυτικής Αφρικής είχαν χαρακτηρίσει "παράνομο" τον πρωθυπουργικό διορισμό του Ιμπαλί από τον πρόεδρο Βαζ και εξέφρασαν την υποστήριξή τους στον απολυθέντα προκάτοχό του, τον Γκόμες.

## Παραπομπές


Κατηγορία:Πρωθυπουργοί της Γουινέας-Μπισσάου
Ινδικός Στρατός Ξηράς

Ο **Ινδικός Στρατός Ξηράς** (Hindi : *Bhāratīya Thala Sēnā*) αποτελεί το *χερσαίο* και το μεγαλύτερο τμήμα των Ινδικών Ενόπλων Δυνάμεων. Ο Πρόεδρος της Ινδίας είναι ο Ανώτατος Διοικητής του Ινδικού Στρατού, ενώ ο τελευταίος διοικείται από τον Αρχηγό του Στρατιωτικού Επιτελείου (COAS), ο οποίος είναι στρατηγός τεσσάρων αστέρων. Δύο αξιωματούχοι έχουν τιμηθεί με τον βαθμό του στρατάρχη (πέντε αστέρων), που είναι μια ομότιμη θέση με μεγάλο κύρος. Ο Ινδικός Στρατός προέρχεται από τους στρατούς της Εταιρείας Ανατολικών Ινδιών, οι οποίοι μετεξελίχθηκαν τελικά στον Βρετανικό Ινδικό Στρατό, και από τους στρατούς των πριγκιπάτων, οι οποίοι σχημάτισαν τελικά τον εθνικό στρατό μετά την Ανεξαρτησία της χώρας από τους Βρετανούς. Οι μονάδες και τα συντάγματα του Ινδικού Στρατού έχουν διαφορετικές ιστορίες και έχουν συμμετάσχει σε πολλές μάχες και εκστρατείες σε ολόκληρο τον κόσμο, κερδίζοντας πολλές διακρίσεις μάχης και υποστήριξης (battle and theatre honours) πριν και μετά την Ανεξαρτησία.

Η πρωταρχική αποστολή του Ινδικού Στρατού είναι η διασφάλιση της εθνικής ασφάλειας και της εθνικής ενότητας, η υπεράσπιση του έθνους από την εξωτερική επιθετικότητα και τις εσωτερικές απειλές και η διατήρηση της ειρήνης και της ασφάλειας στα σύνορά της. Διεξάγει ανθρωπιστικές επιχειρήσεις διάσωσης κατά τη διάρκεια φυσικών καταστροφών και άλλων διαταραχών, όπως η επιχείρηση Ήλιος-Ελπίδα (Operation Surya Hope), και μπορεί επίσης να κληθεί από την κυβέρνηση να αντιμετωπίσει εσωτερικές απειλές. Παράλληλα με το Ινδικό Ναυτικό και την Ινδική Πολεμική Αεροπορία αποτελεί ένα σημαντικό συστατικό της εθνικής ισχύος της Ινδίας. Ο στρατός έχει εμπλακεί σε τέσσερις πολέμους με το γειτονικό Πακιστάν και έναν με την Κίνα. Άλλες σημαντικές ενέργειες του στρατού περιλαμβάνουν: την Επιχείρηση Βιτζάϊ, την Επιχείρηση Μεγκντούτ και τη Επιχείρηση Cactus. Εκτός από τις συγκρούσεις, ο στρατός διεξήγαγε μεγάλες ασκήσεις εν καιρώ ειρήνης όπως η Επιχείρηση Μπράστακς και η Άσκηση Σουρβίρ και υπήρξε επίσης ενεργός συμμετέχων σε πολλές ειρηνευτικές αποστολές των Ηνωμένων Εθνών, μεταξύ των οποίων περιλαμβάνονται: η Κύπρος, ο Λίβανος, το Κονγκό, η Αγκόλα, η Καμπότζη, το Βιετνάμ, η Ναμίμπια, το Ελ Σαλβαδόρ, η Λιβερία, η Μοζαμβίκη, το Νότιο Σουδάν και η Σομαλία.

Ο Ινδικός Στρατός έχει ένα σύστημα συνταγμάτων, αλλά επιχειρησιακά και γεωγραφικά χωρίζεται σε επτά Διοικήσεις, με τον βασικό σχηματισμό μάχης να είναι η Μεραρχία. Πρόκειται για μια εθελοντική δύναμη και περιλαμβάνει πάνω από το 80% του ενεργού αμυντικού προσωπικού της χώρας. Είναι ο δεύτερος μεγαλύτερος τακτικός στρατός στον κόσμο, με ενεργή δύναμη 1.237.117  ατόμων και 960.000 εφέδρους.  Ο στρατός έχει ξεκινήσει ένα πρόγραμμα εκσυγχρονισμού του πεζικού, γνωστό ως Φουτουριστικός Στρατιώτης Πεζικού ως Σύστημα (F-INSAS), και αναβαθμίζεται, αποκτώντας παράλληλα διαρκώς νέους πόρους για τα τεθωρακισμένα, το πυροβολικό και την αεροπορία του.  

## Παραπομπές


Κατηγορία:Ινδικός Στρατός